Ślōnsko Wikipedyjo – yncyklopedyjo internecowo ze familije Wikipedyje, kero je tworzōno we ślōnskij godce. Historyjo. Piyrszy wniosek ô uruchōmiyniy ôsobnygo projektu lo ślōnskij godki złożōno na Wikimedia-Meta we marcu 2006 roku. Ôstoł włōnczas ôdciepniynty, głōwniy skiż braku kodu ISO 639-3 lo godki. Po ôtrzimaniu ôd ślōnskij godki kodu ISO szl nazod dano forszlag zrobiynio Ślōnskij Wikipedyje. Tōm razōm głosōw na ôdpora ani tyż przeszkōd formalnych niy bōło. Ślōnsko godka uzyskoła status "eligible", tzn. ôstoła uznano za ôdpednio do stworzynio we ni ôdrymbnygo projektu. Jako nastympstwo takigo postanowiynio, napoczyno robota nad tumaczyniym interfejsu MediaWiki na ślōnsko godka, a 31 marca 2008 utworzōno testowo wersyjo Wikipedyje we Inkubatorze. Tumaczyniy interfejsa MediaWiki ukōńczōno 26 kwietnia 2008. Kolejnym warōnkym akceptacyje projektu godkowygo, bōło utworzyniy projektu we Inkubatorze a utrzimaniy jego aktywności. To zadaniy ôstoło na ôstatku powożōne za wykōnane 3 maja 2008. Niyskorzi Kōmitet Godkowy Fōndacyje Wikimedyjo zwrōćōł sie do godkoznowcy (bōł nim dr. Tomasz Kamusella) coby tyn ôrachowoł, eli zawartość ślōnskij Wikipedyje je poprawno pod wzglyndym godkowym i merytorycznym, a tyż eli je zgodno ze prawidłym nyjutralnygo pōnkta wezdrzynio. Po uzyskaniu pozytywnyj nōmery godkoznowcy, projekt ôstoł zaakceptowany 23 maja 2008. Na kōniec, domyna szl.wikipedia.org uruchomiōno 26 moja 2008. Podug stanu na 14 lipca 2009, miała uōna 1430 artiklōw, 2356 używaczōw a 3 administratorōw. 30 grudnia 2011 powstoł 2000. artikel, kerym bōł Stanisław Pietkiewicz. Na stan 19 stycznia 2014 wikipedyjo ta mioła 2423 artiklōw, 9922 wszyjskich zajt, 8905 używoczōw, ze tygo 4 adminōw. Ślōnsko Wikipedyjo je spōmniano we uzasadniyniu do projekta ustawy ô regijonalnych godkach, kero we polskim Sejmie złożōł posoł Marek Plura. Statystyka. Podle sztandu na ślōnsko Wikipedyjo mo artikly, używoczōw i administratorōw. Numer artiklōw w ślōnskij Wikipedyji w dalszych latach: